CELEX: 32020R0524
Language: el
Date: 2020-04-08 00:00:00
Title: Εκτελεστικός κανονισμός (ΕΕ) 2020/524 της Επιτροπής της 8ης Απριλίου 2020 για την κατάργηση του εκτελεστικού κανονισμού (ΕΕ) αριθ. 863/2013 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

15.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 116/3
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/524 ΤΗΣ ΕΠΙΤΡΟΠΗΣ
         της 8ης Απριλίου 2020
         για την κατάργηση του εκτελεστικού κανονισμού (ΕΕ) αριθ. 863/2013 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη ορισμένων εμπορευμάτων.
                  
               
                     (2)
                  
                  
                     Με τον εκτελεστικό κανονισμό (ΕΕ) αριθ. 863/2013 της Επιτροπής (3), προϊόν, αποτελούμενο από μονολιθικό ολοκληρωμένο κύκλωμα και κρύσταλλο χαλαζία που έχουν συναρμολογηθεί μεταξύ τους σε μεταλλικό πλαίσιο και είναι ενσωματωμένα σε πλαστικό περίβλημα, και χρησιμοποιούμενο σε διάφορες συσκευές ως πηγή ωρολογιακού σήματος για τον καθορισμό χρονικών διαστημάτων, κατατάχθηκε στον κωδικό ΣΟ 9114 90 00 ως άλλο υλικό ωρολογοποιίας. Η κατάταξη στην κλάση 8542 αποκλείστηκε, διότι το προϊόν περιέχει μονολιθικό ολοκληρωμένο κύκλωμα και κρύσταλλο χαλαζία.
                  
               
                     (3)
                  
                  
                     Με τον εκτελεστικό κανονισμό (ΕΕ) 2016/1821 της Επιτροπής (4), ο ορισμός των ηλεκτρονικών ολοκληρωμένων κυκλωμάτων που προβλέπεται για τους σκοπούς των κλάσεων 8541 και 8542 στη σημείωση 9 στοιχείο β) του κεφαλαίου 85 της Συνδυασμένης Ονοματολογίας επεκτάθηκε, ώστε να περιλαμβάνει τα ολοκληρωμένα κυκλώματα πολλαπλών στοιχείων, όπως ορίζονται στη σημείωση 9 στοιχείο β) σημείο 4) του κεφαλαίου 85, με ισχύ από την 1η Ιανουαρίου 2017. Κατά συνέπεια, εμπορεύματα που εμπίπτουν στο πεδίο εφαρμογής του εκτελεστικού κανονισμού (ΕΕ) αριθ. 863/2013 πρέπει να κατατάσσονται στην κλάση 8542 ως ηλεκτρονικό ολοκληρωμένο κύκλωμα.
                  
               
                     (4)
                  
                  
                     Κατά συνέπεια, είναι σκόπιμο να καταργηθεί ο εκτελεστικός κανονισμός (ΕΕ) αριθ. 863/2013, ώστε να αποφευχθούν ενδεχόμενες αποκλίσεις στη δασμολογική κατάταξη των εν λόγω εμπορευμάτων και να εξασφαλιστεί η ενιαία εφαρμογή της Συνδυασμένης Ονοματολογίας στην Ένωση.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) αριθ. 863/2013 καταργείται.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 8 Απριλίου 2020.
            
               
                  Για την Επιτροπή
               
               
                  εξ ονόματος της Προέδρου,
               
               Stephen QUEST
               
                  Γενικός Διευθυντής
               
               
                  Γενική Διεύθυνση Φορολογίας καιΤελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
         
            (3)  Εκτελεστικός κανονισμός (ΕΕ) αριθ. 863/2013 της Επιτροπής, της 5ης Σεπτεμβρίου 2013, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία (ΕΕ L 240 της 7.9.2013, σ. 17).
         
            (4)  Εκτελεστικός κανονισμός (ΕΕ) 2016/1821 της Επιτροπής, της 6ης Οκτωβρίου 2016, σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 294 της 28.10.2016, σ. 1).